[{"text_idx": "#000001", "text": "AvalehtKoondisedEesti rahvusmeeskondCedric Enard: peamine eesma\u0308rk on valmistuda ja\u0308rgmise aasta EM-finaalturniiriks"}, {"text_idx": "#000003", "text": "Share this postClose sharing boxCedric Enard: peamine eesma\u0308rk on valmistuda ja\u0308rgmise aasta EM-finaalturniiriksTwitterFacebookLinkedIn"}, {"text_idx": "#000005", "text": "Eesti rahvusmeeskonna uue peatreeneri Cedric Enardi so\u0303nul asub meie koondis juba ta\u0308navu keskenduma ja\u0308rgmise aasta koduseks EM-finaalturniiriks, kuna Euroopa Kuldliigat koroonaviiruse leviku to\u0303ttu ilmselt ei toimu."}, {"text_idx": "#000006", "text": "Vo\u0303rkpalliliit avalikustas ta\u0308na Enardi 24-liikmelise koondise kandidaatide nimekirja, millega saab tutvuda siin."}, {"text_idx": "#000007", "text": "Kuna Renet Vanker ja Ma\u0308rt Tammearu la\u0308hevad suvel paariks kuuks ajateenistusse, alustab Enard laagrit 22 ma\u0308ngijaga. Laager saab toimuda mo\u0303istagi vaid juhul, kui pandeemia raugeb."}, {"text_idx": "#000008", "text": "\u201cTahaksin ideaalis alustada laagrit 22 ma\u0308ngijaga ja sedasi vaikselt toimetada. Ma\u0308ngijad pole tu\u0308kk aega treenida saanud ja esialgu on suurem ro\u0303hk u\u0308ldfu\u0308u\u0308silise parandamisel, et saaks u\u0308ldse vo\u0303rkpallima\u0308ngu juurde minna. Tahtsin esialgse plaani ja\u0308rgi palju aega panna vo\u0303imalikult paljudele ma\u0308ngijatele, aga olukord on selline, et Kuldliigat ilmselt ei tule ja aega on va\u0308he. Peamine eesma\u0308rk on valmistuda ja\u0308rgmise aasta Euroopa meistrivo\u0303istlusteks,\u201d ra\u0308a\u0308kis Enard tegevuskavast vo\u0303rkpalliliidu pressiteate vahendusel."}, {"text_idx": "#000009", "text": "\u201cKo\u0303ik mehed ootavad va\u0308ga saali pa\u0308a\u0308semist ja ma ise samuti, selles osas on ko\u0303ik positiivne. Suhtumine on suurepa\u0308rane. Olin treenerina esialgu u\u0308sna frustreeritud, kui Saksamaal hooaeg lo\u0303petati (Enard on Berliini Volley peatreener \u2013 toim.) ja ko\u0303ik suvised plaanid sassi lo\u0308o\u0308di, ent nu\u0308u\u0308d harjun. Saan praegu rohkem videotega to\u0308o\u0308tada ja teiste treeneritega vo\u0303rkpalli- ja maailmaasju arutada, milleks hooajal ja koondise ko\u0303rval aega ei ja\u0308a\u0308ks. Teeme seega ko\u0303ik mis vo\u0303imalik ja loodan, et olukord normaliseerub,\u201d lisas juhendaja."}, {"text_idx": "#000010", "text": "Loe ka: Enardi valik: ko\u0303ik Eesti paremad vo\u0303rkpallurid on u\u0308le aastate taas koondises, Lu\u0308u\u0308tsepast saab abitreener"}, {"text_idx": "#000013", "text": "Cedric EnardEesti rahvusmeeskondMa\u0308rt TammearuRenet Vanker"}, {"text_idx": "#000014", "text": "Jaani kutsus GP-etappi ma\u0308ngima endise hoolealuse: see on kuidagi teistmoodi eriline kogemus"}, {"text_idx": "#000015", "text": "Rahvusmeeskond testib vormi Eestis resideeruva Ukraina juunioride koondise vastu, hiljem vo\u0303o\u0303rustatakse ka ta\u0308iskasvanuid"}, {"text_idx": "#000019", "text": "Meeste rahvuskoondis koguneb aprilli keskel u\u0308linoore koosseisuga"}, {"text_idx": "#000020", "text": "Peatreener Soli arvamus \u201csurmagrupist\u201d: vanemad belglased on ohtlikud, aga peame jahtima esikohta"}]